Mikilvægt er að foreldrar / forráðamenn fylgist sjálfir með fréttum af veðri , veðurspám og öðrum upplýsingum sem gætu haft áhrif á skóla - og frístundastarf barna og bregðist við í samræmi við aðstæður hverju sinni . Meti foreldrar aðstæður svo að ekki sé óhætt að börn þeirra sæki skóla , skulu þeir tilkynna skólanum um það og lítur skólinn á slík tilvik sem eðlilegar fjarvistir . Kappkostað er að senda tímanlega út tilkynningu um röskun á skóla - og frístundastarfi í samstarfi við útvarpsstöðvar og vefmiðla og er miðað við að þær berist eigi síðar en kl. 7 að morgni . Útsendar tilkynningar SHS eiga ávallt við um höfuðborgarsvæðið í heild , en aðstæður geta verið mismunandi eftir hverfum og bæjarhlutum .